31985D0504
L 309/22
JURNALUL OFÍCIAL AL UNIUNII EUROPENE
DECIZIA CONSILIULUI
din 11 noiembrie 1985
privind încheierea acordului sub forma unui schimb de scrisori între Comunitatea Economică Europeană și Confederația Elvețiană privind regimul comercial al supelor, sosurilor și condimentelor
(85/504/CEE)
CONSILIUL COMUNITĂȚILOR EUROPENE,
având în vedere Tratatul de instituire a Comunității Economice Europene, în special articolul 113,
având în vedere propunerea Comisiei,
întrucât, în temeiul Acordului din 22 iulie 1972 între Comunitatea Economică Europeană și Confederația Elvețiană, cele două părți contractante se angajează să promoveze extinderea schimburilor comerciale reciproce;
întrucât este în interesul Comunității, pe de-o parte, și al Confederației Elvețiene, pe de altă parte, să stimuleze prin concesii tarifare reciproce schimburile comerciale cu supe, sosuri și condimente;
întrucât Comisia a purtat, în acest scop, tratative cu Confederația Elvețiană și aceste tratative s-au concretizat într-un acord,
DECIDE:
Articolul 1
Se aprobă în numele Comunității acordul în forma unui schimb de scrisori între Comunitatea Economică Europeană și Confederația Elvețiană privind regimul comercial al supelor, sosurilor și condimentelor.
Textul acordului se atașează la prezenta decizie.
Articolul 2
Președintele Consiliului este autorizat să numească persoana împuternicită să semneze acordul menționat la articolul 1 prin care Comunitatea își asumă obligații.
Adoptată la Bruxelles, 11 noiembrie 1985.